Vanki pahoinpiteli tänään iltapäivällä häntä kuulustelemassa olleen poliisimiehen Helsingin vankilassa.

Pahoinpitely tapahtui Helsingin Sörnäisten vankilassa. RISTO KUNNAS

Poliisimies sai vakavia vammoja ja hän on sairaalahoidossa. Koska poliisi oli tapahtumahetkellä virkatehtävässä, juttua tutkitaan murhan yrityksenä.

Poliisi on Helsingin poliisilaitoksen ylikonstaapeli, joka oli kuulustelemassa vankilassa suomalaista 35-vuotiasta miestä. Mies istuu tällä hetkellä tuomiota liikennerikoksista, mutta hänellä on myös väkivaltarikostaustaa.

Mies hyökkäsi poliisimiehen kimppuun yllättäen kesken kuulustelun. Hän ehti aiheuttaa poliisille vakavia vammoja ennen kuin paikalle tullut vankilan henkilökunta ehti puuttua tilanteeseen.

Jutun tutkinta on siirretty keskusrikospoliisille. Tutkintaa tehdään yhteistyössä Helsingin poliisilaitoksen kanssa.